
Πάτρα Σεπτέμβρης 2009 


Προς τους συμμαθητές μας 

Οι καλοκαιρινές διακοπές τελείωσαν και όπως κάθε χρόνο το Σεπτέμβρη θα βρεθείς 1 ξςινά .στο σκολείο 
πίσω από κάγκελα προσπαθώντας να εξασφαλίσεις αυτό που τόσο καιρό σε μαθαίνουν, δηλαδή “μια 
χρήσιμη και βολεμένη θέση στην κοινωνία”. Ετοιμάσου λοιπόν να υποστείς τη βία των σχολικών 
φυλακών και να αφομοιώσεις μια γνώση κομμένη και ραμμένη στα μέτρα της εξουσίας. 

Για αρχή ετοιμάσου να υποστείς τα κηρύγματα των παπάδων, των διευθυντών και των καθηγητών που 
θα σε “υποδεχτούν” με τον αγιασμό που “θα καθαρίσει κάθε κακό που σε περιβάλλει”. Ετοιμάσου να 
στριμωχθείς και πάλι στις αίθουσες της πλήξης και να φορτωθείς ένα κάρο βιβλία που πρέπει να 
διαβάσεις είτε το θες είτε όχι. 

Από τις επόμενες μέρες ετοιμάσου να συνηθίσεις το ξυπνητήρι, τον καφέ σου στο πόδι, το σχολικό κουδούνι, το πάτερ ημών, 
το 45λεπτο μπλα - μπλα των καθηγητών, τον ολιγόλεπτο προαυλισμό σου και ύστερα στο σπίτι, στους καυγάδες με τους γονείς και 
στην εργασία που σου έχει αναθέσει το σχολείο. Το μαρτύριό σου όμως δεν τελειώνει εδώ! Υπάρχουν και τα φροντιστήρια που 
καλύπτουν τα κενά σου και “που νοιάζονται για σένα και που με τόση αγάπη ξεζουμίζουν τους γονείς σου”. Ετοιμάσου να μπεις και 
φέτος στην καθημερινή σου ρουτίνα και να αφομοιώσεις την τυποποιημένη γνώση που θα σου προσφέρουν. 

Ξέχνα πλέον τις απογευματινές σου βόλτες ή το ήρεμο πρωινό σου ξύπνημα. Από εδώ και μπρος τον χρόνο σου θα τον 
καθορίζουν άλλοι δίχως να ενδιαφέρονται για τις δικές σου επιθυμίες. Τρέχα να προλάβεις φροντιστήρια, ΗθΓΠθννοΗ< κτλ. Τα 
ρολόγια Θα γίνουν δολοφόνοι σου και ο χρόνος που θα ήθελες για να ζήσεις λίγες στιγμές ελευθερίας θα είναι πλέον νεκρός. 

Για έξι ώρες την ημέρα θα κυκλοφορείς στο καγκελόφραχτο σχολείο και οι απαγορεύσεις και οι περιορισμοί θα γίνουν κομμάτι 
της ζωής σου. Απαγορεύονται τα κινητά, δεν πρέπει να μιλάς, να μασάς, να φοράς τζίν στη φυσική αγωγή, να αντιμιλάς στον 
καθηγητή σου και μίλα του στον πληθυντικό... 


καλώς φνϋες κα,ι ζρέζβς βχβΧείβ 


Εδώ θα σου μάθουν το καλό και το κακό, πως πρέπει να πας στο στρατό, να παντρευτείς και να κάνεις παιδιά, να είσαι 
ετεροφυλόφιλος, να τιμάς την πατρίδα σου και να σκοτώνεσαι για αυτή (λες και της έχουμε κανένα χρέος που μας πετά στην 
εξαθλίωση). Θα σου μάθουν την αξιολόγηση και τον ανταγωνισμό, θα σε πειθαρχήσουν με τον τρόπο που γουστάρει το σύστημα 
και θα σε ετοιμάσουν να ενταχθείς ως καλός - υποταγμένος πολίτης σε μια άδικη και άνιση κοινωνία. Ετοιμάζουν δηλαδή τους 
πολλούς πειθαρχημένους εργάτες (αυριανούς δούλους) και τα μελλοντικά αφεντικά (τους αυριανούς καταπιεστές). Για αυτό σε 
εκπαιδεύουν με τους δικούς τους ιεραρχημένους κώδικες. Ετοιμάσου να σε μπολιάσουν με ψεύτικα όνειρα καριέρας και προόδου 
ή με τις ενοχές της αποτυχίας. Ετοιμάσου να ενταχθείς σε έναν κόσμο όπου θα σε νοιάζει μονάχα ο εαυτός σου και το προσωπικό 
σου βόλεμα σκύβοντας το κεφάλι σε κάθε “ανώτερο” σου. 

Απέναντι στη σχολική καταπίεση μένει να αντιτάξεις τη δική σου άρνηση. Όπως τον Δεκέμβρη του 2008 
που με αφορμή την εν ψυχρώ δολοφονία του Αλέξανδρου Γρηγορόπουλου οι 
μαθητές βγήκαν και αυτοί στους δρόμους της εξέγερσης που ακολούθησε. 

Συγκρουστηκαν με τους δολοφόνους - μπάτσους, έκαναν αποχές και 
καταλήψεις και διατάραξαν την ομαλότητα που οι εξουσιαστές διατηρούσαν. 

Μια ομαλότητα που γονατίζει τους πολλούς ι<αι βοηθά τους λίγους να 
παραμείνουν οι καταπιεστές σου. 

Αν δε θες να μείνεις με σταυρωμένα τα χέρια περί μένοντας να 
έρθει η σειρά σου στη λαιμητόμο της εκπαιδευτικής διαδικασίας 
ετοιμάσου, οπλίσου, οργανώσου και δείξε την δύναμή σου. 

Αγωνίσου ενάντια στη σκλαβιά του σχολείου, του στρατού της δουλειάς κτλ. 

Αψήφησε τους καθηγητές, τα κόμματα, τους γονείς και γενικότερα όλους όσους σταματούν 
την ορμή σου (είδαμε τι κόσμο κατάφεραν να φτιάξουν). 

Πάρε μαζί σου κι άλλους και παλέψτε συλλογικά. 





Να αναπληρώσουμε τις χαμένες ώρες που ζήσαμε μέσα στα 
σχολεία ζώντας την αντίσταση στους δρόμους και τις 

καταλήψεις. 

Ας μετατρέψουμε τη ρουτίνα, την υποταγή και τον 
εξαναγκασμό σε αντίσταση, απελευθέρωση και δημιουργία. 


Όποιος και όποια θελήσει να επικοινωνήσει μαζί 
μας θα μπορεί να μας βρει κάθε Σάββατο 6-8μμ 
στον αυτοδιαχειριζόμενο χώρο ΑΝΑΤόΠΙΑ (μητρ. 
Παρθενίου 16-τέρμα αγ. Νικολάου αριστερά) 
ε-πιαίΙ: αηίρα^ουοίηπαθΗίεείθγαίιοο.ξ 










